03-број: ________ 
_______________

Б е о г р а д 

УНИВЕРЗИТЕТ У БЕОГРАДУ

Обавештавамо вас да је Наставно-научно веће Правног факултета, на седници одржаној 27. фебруара 2012. године, утврдило предлог измена и допуна Студијског програма мастер академских студија, на тај начин да се у оквиру Пословноправног модула мастер академских студија уведе нови подмодул за Право интелектуалне својине, тако да би Пословноправни модул био организован у два подмодула: подмодул Право привредних друштава и подмодул Право интелектуалне својине. 
У прилогу овога писма достављамо вам Одлуку са образложењем Наставно-научног већа о утврђивању предлога измена и допуна наведеног студијског програма, као и програм предложеног подмодула Право интелектуалне својине, с молбом да Универзитет поступи у складу са одговарајућим одредбама члана 42. и 45. Статута Универзитета и донесе одговарајућу одлуку.  
С поштовањем, 

        ДЕКАН ФАКУЛТЕТА

 





Проф. др Мирко Васиљевић

На основу члана 24. став 1. тачка 6. Статута Правног факултета, Наставно-научно веће Правног факултета, на XVIII седници од 27. фебруара 2012. године, усвајајући предлог Катедре за грађанско право, једногласно је утврдило  

ПРЕДЛОГ
ИЗМЕНА И ДОПУНА СТУДИЈСКОГ ПРОГРАМА

МАСТЕР АКАДЕМСКИХ СТУДИЈА
Утврђује се предлог измена и допуна акредитованог студијског програма мастер академских студија Правног факултета, на тај начин да се у оквиру Пословноправног модула мастер академских студија уведе нови подмодул за Право интелектуалне својине, тако да Пословноправни модул буде организован у два подмодула: подмодул Право привредних друштава и подмодул Право интелектуалне својине. 
О б р а з л о ж е њ е
Катедра за грађанско право поднела је, 27. фебруара 2012. године, предлог за увођење подмодула за Право интелектуалне својине на Пословноправном модулу мастер академских студија. Усвајањем новог подмодула, Пословноправни модул би био организован у два подмодула: подмодул Право привредних друштава и подмодул Право интелектуалне својине.

Први подмодул, под називом Право привредних друштава, обухватио би предмете које тренутно обухвата Пословноправни модул, и то: 

1. Компанијско право, обавезни предмет 

2. Пореско право, изборни предмет 

3. Стечајно право, изборни предмет 

4. Берзанско право, изборни предмет

5. Завршни рад.

Други подмодул, под називом Право интелектуалне својине, обухватио би следеће предмете, и то: 

1. Интелектуална својина и информационо друштво, обавезни предмет

2. Патентно право – напредни курс, изборни предмет

3. Ауторско право и сродна права – напредни курс, изборни предмет
4. Право знакова разликовања – напредни курс, изборни предмет
5. Завршни рад.

Правни факултет у Београду учесник је Темпус пројекта  бр. 144582-TEMPUS-2008-MK-JPCR, чији је носилац Правни факултет Универзитета у Скопљу. У оквиру пројекта, успостављене су регионалне мастер студије права интелектуалне својине, на енглеском језику, које се одвијају на Правном факултету у Скопљу. 

Академске 2011/2012. године уписана је друга генерација полазника ових студија, међу којима је и дванаест студената из Србије. Наставници Правног факултета у Београду већ другу годину учествују у извођењу наставе, као и у другим активностима које се спроводе у оквиру пројекта. Иако је носилац пројекта македонски универзитет, као партнерске државе означене су Македонија и Србија, због чега се мора обезбедити одрживост резултата пројекта у обема државама. 

Имајући то у виду, Темпус канцеларија из Србије затражила је да се и на Правном факултету у Београду успоставе мастер студије права интелектуалне својине. Тај захтев подржала је Извршна агенција за образовање Европске уније (EACEA), из чијих фондова се финансира пројекат.  
03-број: _____       ПРЕДСЕДНИК НАСТАВНО-НАУЧНОГ ВЕЋА 

____________



Декан

              

Б е о г р а д

           
   Професор др Мирко Васиљевић
	Студијски програм : Мастер студије

	Назив предмета: Ауторско право и сродна права – напредни курс

	Наставник: проф. др Весна Бесаровић, проф. др Слободан Марковић, доц. др Душан Поповић

	Статус предмета: Опциони предмет. Модул: Пословно право; подмодул: Право интелектуалне својине

	Број ЕСПБ: 4

	Услов: /

	Циљ предмета: 
Стицање знања из области ауторског права и сродних права. Разумевање важећих прописа из ове области права. Анализа најважнијих института ауторског права и сродних права и изучавање најважнијих извора међународног ауторског права, са посебним освртом на TRIPs и WIPO Уговоре. 

	Исход предмета 

Студенти ће стећи знања неопходна за примену прописа из области ауторског права и сродних права, њихову критичку анализу и сагледавање њиховог даљег развоја у савременом свету.

	Садржај предмета 
1. Појам и извори ауторског права и сродних права;

2. Ауторско дело: услови заштите, врсте;

3. Субјекти ауторског права;

4. Садржина субјективног ауторског права (личноправна и имовинскоправна овлашћења);

5. Ограничења субјективног ауторског права;

6. Промет субјективног ауторског права;

7. Право интерпретатора;

8. Право произвођача фонограма;

9. Право произвођача видеограма;

10. Право произвођача емисије;

11. Право произвођача базе података;

12. Индивидуално и колективно остваривање ауторског права и сродних права;

13. Заштита ауторског права и сродних права у судском поступку, поступку арбитраже и медијације;

14. Међународна заштита (Бернска конв., Универзална конв., Уговор о ауторском праву, Римска конв., Женевска конвенција, Уговор о интерпретацијама и фонограмима, TRIPs, важнији прописи ЕУ).

	Литература: 

1) Весна Бесаровић, Интелектуална својина – индустријска својина и ауторско право, Правни факултет, Београд, 2011; 2) Слободан Марковић, Ауторско право и сродна права, Правни факултет у Крагујевцу, 2008; 3) Paul Goldstein, Bernt Hugenholtz, International Copyright, Oxford University Press, 2010; 4) Michel M. Walter, Silke von Lewinski, European Copyright Law – A Commentary, Oxford University Press, 2010; 5) Jane C. Ginsburg, “Moral rights in the US: still in need of a guardian ad litem”, Columbia Public Law Research Paper no. 12-293; 6) James Griffin, „An historical solution to the legal challenges posed by peer-to-peer file sharing and digital rights management technology“, Journal of Computer, Media and Telecommunications Law vol. 15, no. 78, 2010; 7) Stef van Gompel, P.B. Hugenholtz, „The Orphan Works Problem: The copyright conundrum of digitilizing large-scale audiovisual archives, and how to solve it“,  Amsterdam Law School Research Paper No. 2012-10; 8) Lucie Guibault, Stef van Gompel, „Collective management in the European Union“, Amsterdam Law School Research Paper No. 2012-08; 9) Christina Angelopoulos, „Filtering the Internet for copyrighted content in Europe“,  Institute for Information Law Research Paper No. 2012-04; 10) Jane C. Ginsburg, „Toward supranational Copyright Law? The WTO panel discussion and the Three-Step Test for Copyright Exceptions“, Revue Internationale du Droit d'Auteur, 2001.

	Број часова  активне наставе
	Теоријска настава: 30
	Практична настава: 0

	Методе извођења наставе: Предавања, стручна група, консултације, семинарски радови,  презентације.

	Оцена  знања (максимални број поена 100)

	Предиспит

е обавезе
	поена


	Завршни испит 
	поена

	настава-предавања
	10
	усмени испт
	30

	студијска група
	до 35
	
	

	вежбе
	до 25
	
	

	колоквијуми 
	укупно 10
	
	

	успешно одбрањен семинарски рад
	10
	
	

	остале активности по оцени испитивача
	укупно 10
	
	


	Студијски програм : Мастер студије

	Назив предмета: Интелектуална својина и информационо друштво

	Наставник: проф. др Весна Бесаровић, проф. др Слободан Марковић, доц. др Душан Поповић

	Статус предмета: Обавезни предмет. Модул: Пословно право; подмодул: Право интелектуалне својине

	Број ЕСПБ: 5

	Услов: /

	Циљ предмета: 
Стицање знања из области права интелектуалне својине и разумевање важећих прописа из ове области права, у контексту развоја информационог друштва. Анализа најважнијих института ауторског права и права индустријске својине у савременом свету. Анализа облика искоришћавања предмета заштите на интернету. Изучавање најважнијих извора међународног права интелектуалне својине, почев од TRIPs-a.

	Исход предмета 

Студенти ће стећи знања неопходна за примену прописа из области права интелектуалне својине, њихову критичку анализу и сагледавање њиховог даљег развоја у информатичком друштву.

	Садржај предмета 
15. Оправданост правне заштите интелектуалних добара;

16. Oблици коришћења ауторских дела и предмета сродних права на интернету;
17. Oрганизације за колективно остваривање права и «прекогранично» коришћење на интернету;
18. Aуторско право и право на приступ знању;
19. Aуторско право и слобода говора;
20. Aуторско право, creative commons и copyleft;
21. Патенти и јавно здравље;
22. Патенти и биотехнологија;
23. Патенти и традиционално знање;
24. Патенти и технички стандарди;
25. Коришћење жигом заштићене ознаке на интернету – нове могућности и ограничења;
26. Жигом заштићене ознаке и називи интернет домена.
27. Однос права интелектуалне својине и права конкуренције.

	Литература: 

1) Весна Бесаровић, Интелектуална својина – индустријска својина и ауторско право, Правни факултет, Београд, 2011; 2) Слободан Марковић, Право интелектуалне својине, Магистрат, Сарајево, 2007; 3) Robert P. Merges, Justifying Intellectual Property, Harvard University Press, London, 2011; 4) David Vaver, Lionel Bently (eds.), Intellectual Property in the New Millenium, Cambridge University Press, 2005; 5) Душан Поповић, Имена интернет домена и право интелектуалне својине, Београд, 2005; 6) Terence Prime, European Intellectual Property Law, Ashgate, New York, 2000; 7) Весна Бесаровић, «Примена комунитарног права конкуренције на права интелектуалне својине», Анали ПФБ бр. 1/2009, 77-97; 8) Весна Бесаровић, Благота Жарковић, Интелектуална својина (књига друга): Међународни уговори, Досије, Београд; 9) Joel Reidenberg, “The rule of intellectual property law in the Internet economy”, Fordham Law Legal Studies Research Paper no. 1012504, 2007; 10) Wiliam H. Dutton et al., “Freedom of connection/freedom of expression: the changing legal and regulatory ecology shaping the Internet”, Oxford Internet Institute Research Paper, 2011.

	Број часова  активне наставе
	Теоријска настава: 30
	Практична настава: 30

	Методе извођења наставе: Предавања, стручна група, консултације, семинарски радови, power-point презентације

	Оцена  знања (максимални број поена 100)

	Предиспит

е обавезе
	поена


	Завршни испит 
	поена

	настава-предавања
	10
	усмени испт
	30

	студијска група
	до 35
	
	

	вежбе
	до 25
	
	

	колоквијуми 
	укупно 10
	
	

	успешно одбрањен семинарски рад
	10
	
	

	остале активности по оцени испитивача
	укупно 10
	
	


	Студијски програм : Мастер студије

	Назив предмета: Патентно право – напредни курс

	Наставник: проф. др Весна Бесаровић, проф. др Слободан Марковић, доц. др Душан Поповић

	Статус предмета: Опциони предмет. Модул: Пословно право; подмодул: Право интелектуалне својине

	Број ЕСПБ: 4

	Услов: /

	Циљ предмета: 
Стицање знања из области патентног права и разумевање важећих прописа из ове области права. Анализа најважнијих института патентног права и изучавање најважнијих извора међународног патентног права, са посебним освртом на Конвенцију о европском патенту и Уговор о сарадњи у области патената. 

	Исход предмета 

Студенти ће стећи знања неопходна за примену прописа из области патентног права, њихову критичку анализу и сагледавање њиховог даљег развоја у савременом свету.

	Садржај предмета 
28. Појмови проналаска и патента; разграничење патента од других права интелектуалне својине;
29. Услови патентибилности проналазака (новост, инвентивни ниво, индустријска применљивост);
30. Субјекти заштите;
31. Право на заштиту проналаска;
32. Пријава патента односно малог патента
33. Поступак за признање заштите;
34. Настанак, трајање и престанак патента односно малог патента;
35. Дејство патента;
36. Право трећих лица на коришћење патентираног проналаска;
37. Промет права;
38. Повреда права;
39. Проналасци створени у радном односу;
40. Међународне конвенције као извор патентног права (Париска конвенција, Уговор о сарадњи у области патената, Конвенција о признавању европских патената, Будимпештански споразум, TRIPs).

	Литература: 

1) Слободан Марковић, Патентно право, Номос, Београд, 1997; 2) Божин Влашковић, Садржина и повреда патента, Крагујевац, 1999; 3) Слободан Марковић, Заштита рачунарских програма патентом, ауторским правом и правом sui generis, Љубљана, 1989; 4) Милан Павић, Уговор о трансферу технологије и сукоб закона,  Београд, 1994; 5) Слободан Марковић, “Global administrative crisis of the patent system”, Annals of the Belgrade Law Faculty 2007, стр. 50-77; 5) Josh Lerner, Jean Tirole, “Efficient Patent Pools”, NBER Working Paper No. w9175; 6) Marketa Trimble, Global patetns: Limits of transnational enforcement, Oxford, 2012; 7) Dominique Guellec, Bruno van Pottelsberghe de la Potterie, The Economics of European Patent Sysytem, Oxford, 2007; 8) Philip Leith, Software and Patents in Europe, Cambridge, 2011; 9) Stefan Luginbuehl. European Patent Law, Edward Elgar, 2011; 10) Alexander Stack, International patent law, Edward Elgar, 2011.

	Број часова  активне наставе
	Теоријска настава: 30
	Практична настава: 0

	Методе извођења наставе: Предавања, стручна група, консултације, семинарски радови, power-point презентације.

	Оцена  знања (максимални број поена 100)

	Предиспит

е обавезе
	поена


	Завршни испит 
	поена

	настава-предавања
	10
	усмени испт
	30

	студијска група
	до 35
	
	

	вежбе
	до 25
	
	

	колоквијуми 
	укупно 10
	
	

	успешно одбрањен семинарски рад
	10
	
	

	остале активности по оцени испитивача
	укупно 10
	
	


	Студијски програм : Мастер студије

	Назив предмета: Право знакова разликовања – напредни курс

	Наставник: проф. др Весна Бесаровић, проф. др Слободан Марковић, доц. др Душан Поповић

	Статус предмета: Опциони предмет. Модул: Пословно право; подмодул: Право интелектуалне својине

	Број ЕСПБ: 4

	Услов: /

	Циљ предмета: 
Стицање знања из области права жига и права заштите ознака географског порекла и разумевање важећих прописа из ових области права. Анализа најважнијих института права жига и права заштите ознака географског порекла. Изучавање најважнијих извора међународног права жига и међународног права заштите ознака географског порекла. Изучавање најважнијих извора права Европске уније. Развијање способности за примену свих знања стечених на курсу у пракси.

	Исход предмета 

Студенти ће стећи знања неопходна за примену прописа из области права жига и права заштите ознака географског порекла, њихову критичку анализу и сагледавање њиховог даљег развоја у савременом свету.

	Садржај предмета 
41. Оправданост правне заштите знакова разликовања;
42. Ознака као предмет заштите у праву жига;
43. Начини стицања жига;
44. Услови заштите ознаке у праву жига;
45. Субјекти заштите и специфичности поступка за признање жига;
46. Настанак, трајање и престанак жига;
47. Садржина и обим заштите;
48. Ограничења жига;
49. Жиг и називи интернет домена;
50. Име порекла и географска ознака као предмет заштите у праву заштите ознака географског порекла;
51. Услови заштите ознака географског порекла;
52. Субјекти заштите и специфичности поступка за стицање права заштите ознаке географског порекла;
53. Настанак, трајање и престанак права на ознаку географског порекла;
54. Садржина и обим заштите;
55. Однос између жига и ознаке географског порекла.

